Bɛlɛbɛlɛ bee tumpaani maaloo

Boma na ba naŋ maŋ de maale ne a bɛlɛbɛlɛ la ama; bɛŋɛ, zēɛkõɔ, kōɔ ane taŋgbo vaare. A danweɛ sobɔ, fo na lɔre la a bɛŋɛ bebiyeni kyɛ kyoɔre. Fo na deɛle la ka a ko. Ka fo nyaare bee ŋmɛ a pɛgre bare. Fo pãã na gaa erɛ la neɛre zu bee mansime poɔ ka a be lɔgɔlɔgɔ lɛ. A yi a lɛ puoriŋ, fo na mare la vūū a daŋaa poɔ ka a nyɔge kyɛ ka fo pɛge a doge ka o yi foloŋfoloŋ ka fo dogle a ɔŋ kõɔ eŋ a de bompɔgra pɔge. Fo na bu la a bɛnzɔŋ a eŋ a zeɛkõɔ ka a e maramara seŋ lɛ fo naŋ boɔrɔ. A yi a ŋaa meŋ, fo na pɛge la a vaare ka a yi kyɛ pãã maŋ ŋmaa a bɛnzɔŋ buro de eŋ vaabo poɔ kyɛ de o va-tɔ kaŋa pɔge a de tɛgle a kõɔ naŋ kpaara poɔ zomm lɛ. Lɛ ka fo na ŋmaŋma eŋ tɛgle a kõɔ poɔ, ka a bɛnzɔŋ buro zaa te baare ka fo de bompɔgra pɔge a bare ka a kpaara. Lɛ ka a na kpa lɛɛŋ a te be ka fo togi a sɛlle a kõɔ bare. Dakoroŋ saŋa na kãã ne seremaane la ka ba da maŋ ɔɔ ne bee seŋkãã zeɛre kyɛ pampana, siteeu la ka ba maŋ ɔɔ ne.

 A Maaloo Sobie 

 Ɔŋ kõɔ eŋ a bɛŋɛ laa poɔ a de bompɔgraa pɔge. 
 A ayi sobɔ, fo na lɔre la a bɛgɛ bebiyeni kyɛ kyoɔre. 
 Dɛle ka a ko, nyaare bee ŋmɛ a pɛgre bare. 
 Fo pãã na te ɛre la neɛre zu bee mansime poɔ ka a be logɔlogɔ lɛ. 
 Fo na mare la vūū a daŋaa poɔ ka nyɔge kyɛ ka fo pɛge a doge ka o yi folonfoloŋ ka fo dɔgle a ɔŋ kõɔ eŋ a de bompɔgra pɔge.
 A yi a lɛ puoriŋ, fo na bu la a bɛnzɔŋ ne zēɛkõɔ ane kõɔ  ka a e maramara lɛ.
 A la paali meŋ, fo na pɛge la a taŋgbo vaare ka a yi, ka  fo pãã maŋ ŋmaa a bɛnzɔŋ buro bee buraa seŋ lɛ a de eŋ kyɛ de o va-tɔ kaŋa pɔge a de tɛgle a kõɔ naŋ kpaara poɔ zomm lɛ. Lɛ ka fo naŋ maŋ ŋma-eŋ  de tɛgle ka  a bɛnzɔŋ buro zaa te baare ka fo de  a bare ka a kpaara. Fo na bare a la ka a kpa lɛɛ a wa be ka fo togi a sɛlle a kõɔ bare kyɛ iri a pɛge poɔ a  de kãã ne sɛmaane a ɔɔ ne.